ໄທແລະອິນໂດເນເຊຍ ຂັດແຍ່ງກັນ ເລື້ອງລາຄາເຂົ້າ
ໄທແລະອິນໂດເນເຊຍ ກໍາລັງປະສົບກັບ ບັນຫາຂັດແຍ່ງກັນ ເລື້ອງລາຄາ ທີ່ໄດ້ຕົກລົງກັນໄວ້ແຕ່ກ່ອນ.
ບັນຫາຂັດແຍ່ງທາງດ້ານການທູດກໍາລັງເກີດຂຶ້ນລະຫວ່າງໄທແລະອິນໂດເນເຊຍ ໃນ ຂະນະທີ່ລັດຖະບານບາງກອກກະກຽມທີ່ຈະຂຶ້ນລາຄາເຂົ້າສໍາລັບຊາວກະສິກອນປູກ ເຂົ້າໄທ ທ່ານກິດຕິຣັດ ນະ ຣະນອງ ລັດຖະມົນຕີການຄ້າໄທກ່າວຕໍ່ບັນດານັກຂ່າວໃນສັບປະ ດານີ້ວ່າ ທ່ານຈະບໍ່ລົງນາມໃນຂໍ້ຕົກລົງຊົ່ວຄາວທີ່ຈະຂາຍເຂົ້າ 3 ແສນໂຕນໃຫ້ອິນໂດ ເນເຊຍ ເພາະວ່າລາຄາເຂົ້າຕໍ່າໂພດ ຂໍ້ຕົກລົງກັນດັ່ງກ່າວ ແມ່ນໄດ້ເຈລະຈາກັນກັບລັດ ຖະບານຊຸດກ່ອນໃນເວລາບໍ່ດົນກ່ອນທ່ານກິດຕິຣັດ ທີ່ສັງກັດພັກເພື່ອໄທ ເຂົ້າມາດໍາລົງ ຕໍາແໜ່ງໃນເດືອນສິງຫາຜ່ານມານີ້ ທ່ານກິດຕິຣັດກ່າວວ່າ ທ່ານຄາດຫວັງວ່າອິນໂດເນເຊຍຈະເຂົ້າໃຈການຕັດສິນໃຈຂອງ ທ່ານ ແຕ່ບັນດາເຈົ້າໜ້າທີ່ຝ່າຍລັດຖະບານກຸງ Jakarta ກ່າວວ່າ ບໍ່ໄດ້ມີການແຈ້ງໃຫ້ ເຂົາເຈົ້າຊາບວ່າຂໍ້ຕົກລົງກັນດັ່ງກ່າວໄດ້ຖືບລົບລ້າງໄປແລ້ວ ແລະພວກເຂົາເຈົ້າຍັງຄາດ ວ່າ ໄທຈະສົ່ງເຂົ້າໃຫ້ຕົນຕາມທີ່ໄດ້ຕົກລົງກັນນັ້ນ ພວກເຈົ້າໜ້າທີ່ເຫລົ່ານີ້ກ່າວວ່າ ເວລານີ້ເຂົາເຈົ້າກໍາລັງລໍຖ້າໃຫ້ໄທຕອບສານສະບັບນຶ່ງ ທີ່ໄດ້ຊັກຖາມກ່ຽວກັບຄວາມຄືບໜ້າຂອງຂໍ້ຕົກລົງຊື້ຂາຍກັນນັ້ນ ບັນຫາຂັດແຍ່ງກັນນີ້ສາມາດເປັນຮ່ອງຮອຍອັນນຶ່ງຂອງອັນທີ່ຄາດກັນວ່າຈະເກີດຂຶ້ນ ຂະນະທີ່ໄທຈັດຕັ້ງປະຕິບັດການຂຶ້ນລາຄາເຂົ້າຕື່ມອີກ 50 ເປີເຊັນທີ່ລັດຖະບານໄດ້ໃຫ້ ການຄໍ້າປະກັນໄວ້ວ່າ ຕົນຈະຈ່າຍໃຫ້ພວກກະສິກອນປູກເຂົ້າໄທນັ້ນ ການຂຶ້ນລາຄາ ເຂົ້ານີ້ແມ່ນນຶ່ງໃນຄໍາໝັ້ນສັນຍາທີ່ໄດ້ຮັບຄວາມນິຍົມຫລາຍຢ່າງທີ່ໄດ້ໃຫ້ໄວ້ ຊຶ່ງຊອ່ຍ ເຮັດໃຫ້ນາຍົກລັດຖະມົນຕີ ຍິ່ງລັກ ຊິນນະວັດ ໄດ້ຮັບໄຊຊະນະໃນການເລືອກຕັ້ງໃນ ເດືອນກໍລະກົດຜ່ານມານັ້ນ